burgasdotpro/wikipedia huggingface dataset:
Slovinské národné futbalové mužstvo

Slovinské národné futbalové mužstvo je národné mužstvo, ktoré reprezentuje Slovinsko na medzinárodných podujatiach. Ich prvý zápas odohrali v roku 1992 po rozpade Juhoslávie.
Medzi najväčšie úspechy patrí účasť na Eure 2000 a na Majstrovstvách sveta 2002. Na Euro sa dostalo Slovinsko prekvapujúcu po zdolaní Ukrajiny v baráži. Na samotnom turnaji remizovali s Juhosláviou a Nórsko a so Španielskom prehrali tesne 1-2.
Kuriozity.
Dňa 11. februára 2009 v priateľskom zápase v Genku proti Belgicku zahrali Slovincom slovenskú hymnu. Slovinci nakoniec tento zápas prehrali 0:2.
Súčasná zostava.
Týchto 25 hráčov bolo nominovaných na zápasy Ligy národov UEFA 2022/23 proti Švédsku, Nórsku a Srbsku v júni 2022
Dugong morský

Dugong morský (iné názvy: dugong indooceánsky, dugong indický, staršie dugong obyčajný, skrátene dugong; lat. "Dugong dugong") je morský cicavec z čeľade dugongovité. 
Výskyt.
Dugong morský sa vyskytuje v Červenom mori, pozdĺž východného pobrežia Afriky, na ostrovoch v Bengálskom zálive, v Malajskom súostroví, na Molukách, Filipínach, na Novej Guiney a na severovýchodnom pobreží Austrálie. Na rozdiel od lamantínov dugong obýva plytké tropické moria a v ústí riek sa objavuje veľmi zriedka. Vyžaduje vodu teplú 20 — 36 °C. 
Vzhľad.
Bežná dĺžka dospelého samca je 250 cm, sú však jedinci až 3 m dlhí. Obvod tela je až 190 cm, hmotnosť 170 — 300 kg. Samice sú vždy menšie než samci. Koža je šedavo či hnedo sfarbená, pokrytá riedkymi jemnými chlpmi. Dugongy žijú v malých skupinách v počte 3 — 6 kusov, niekedy aj samotársky. Vo vodách s dostatkom potravy sa niekedy zhlukujú až v stočlenné stáda.
Potrava.
Živia sa morskými riasami, chaluhami a "morskou trávou". Rastliny vyťahujú z dna a čistia ich od piesku. Pri pastve sa vynárajú každé dve minúty, aby sa nadýchli, ale v núdzi vydržia pod vodou aj 10 minút.
Rozmnožovanie.
Rozmnožujú sa po celý rok, gravidita trvá 11 mesiacov, mláďa sa rodí pod vodou. Samice nosia jedináčka v plutvovitých končatinách alebo na chrbte. Hlavnými zmyslami sú hmat a sluch, zrak je veľmi slabý. 
Ochrana.
Dugongy sa všade lovia pre tuk, mäso a kožu. Z jedinca o hmotnosti 222 — 300 kg sa získa 20 — 60 l tuku. Obyvatelia Madagaskaru veria, že prášok z rozdrvených zubov dugonga pomáha pri otravách, proti boleniu hlavy a zápche. Intenzívny lov má za následok rýchly úbytok dugongov; keď je zabezpečená účinná ochrana, stavy sa zdvíhajú. Boli hlásené úhyny po znečistení mora naftou (Perzský záliv). V zajatí sa dugongy vyskytovali vždy vzácne.
Webová služba

Webová služba je podľa definície W3C riešenie, ako spolu môžu aplikácie komunikovať a vymieňať si medzi sebou informácie prostredníctvom Internetu.
Toto definitívne rúca bariéry medzi rozdielnymi systémami, ale pri bežnom používaní sa tento výraz spája s použitím SOAP vo forme XML ako obálky a popisom rozhraní vo forme WSDL. Napríklad iba WS-I implementuje webovú službu tak ako ju popisuje špecifikácia.
Progaming

Progaming (skrátene professional gaming, doslova profesionálne hranie, tiež PG) je neoficiálna športová disciplína, turnaje, ktorých sa zúčastňujú amatérski a profesionálni hráči. Progamer je profesionálny hráč zarábajúci si na živobytie profesionálnym hraním počítačových hier, ktorý je veľmi dobre platený.
V našich podmienkach sa progamingom z pozície hráča na plný úväzok živiť nemožno. Jediný zisk je vytváraný výhradne výhrami z turnajov. U nás sa dotované turnaje vyskytujú len ako súčasť medzinárodných počítačových výstav, alebo ako amatérske stretnutia.
Sú však aj krajiny, kde sa progaming stal doslova národným športom. V tomto smere je asi najďalej Kórea, s obrovským množstvom herní, televíznymi stanicami venovanými počítačovým hrám, širokou popularitou a s tým spojenou previazanosťou počítačového priemyslu a sponzoringu. Podobná situácia je v USA ale aj v Nemecku, Taliansku, Francúzsku, Švédsku, Dánsku, Rusku, Ukrajine, Poľsku i Česku. Známi profesionálni hráči testujú a propagujú počítačové výrobky a to i vlastným slávnym menom. 
Príkladom je Američan Jonathan Wendel (prezývka Fatal1ty), pod jeho menom sa predávajú špeciálne klávesnice a myši v internetových obchodoch alebo ukrajinský hráč Daniil Ishutin (prezývka Dendi) známy ako Dota 2 milionár.
Architektúra 20. storočia

Architektúra 20. storočia sa delí na 3 hlavné obdobia: 
a 3 hlavné smery:
V 20. storočí boli postavené aj stavby, ktoré sa svojim zámerom, vyhotovením, použitým materiálom a vzhľadom nezaraďujú do termínu „architektúra 20. storočia“. Sú to napríklad Sagrada Família v Barcelone (Antoni Gaudí), Sacre Couer v Paríži alebo pamätník Viktora Emanuela v Ríme. 
Purizmus.
Purizmus je obdobie v rozmedzí 1910 až 20-te roky. Pod pojem spadá:
Wrightova estetika stroja (USA).
Frank Lloyd Wright vyzdvihuje jednoduchosť, používa kužeľ, valec a guľu na zobrazenie prírody. Z materiálov preferoval betón. Dom má podľa Wrighta byť v dynamickej rovnováhe. V tom čase sa experimentovalo s rôznymi (aj syntetickými) konštrukčnými materiálmi a vznikali prefabrikované domy.
Empirizmus.
Obdobie cca 1930 – 2. svetová vojna. Patrí sem:
Synkretizmus.
Zaraďujeme sem:
Sója fazuľová

Sója fazuľová ("Glycine max" (L.) Merr., 1917) je strukovina pochádzajúca z Východnej Ázie. Patrí do rodu sója z čelade bôbovité. Táto jednoročná rastlina môže rásť do výšky od 20 cm do 2 m.
Táto rastlina pôvodom z Číny sa dostala do Ameriky a Európy v 18. storočí. Na rozdiel od divoko rastúcej sóje je „moderná“ sója kultivovaná a väčšina aj geneticky modifikovaná. V súčasnosti sú najväčšími producentami sóje Spojené štáty, Brazília, Austrália a Argentína.
Využitie.
Sója je poľnohospodársky veľmi významná rastlina. Je využívaná ako krmivo pre dobytok alebo je spracovaná ako olej a sójový proteín. Taktiež je základom pre ďalšie produkty a potraviny ako sójové mlieko, sójové mäso, sójova omáčka, 
tempeh a tofu.
Okrem potravinárskeho priemyslu je využívaná aj na výrobu bionafty, kozmetických prípravkov, olejov, mydiel, plastov a podobne.
The Velvet Rope

The Velvet Rope je šiestym štúdiovým albumom R&amp;B/popovej americkej speváčkyJanet Jackson, ktorý bol vydaný 7. októbra 1997. Album získal cenu Grammy a bolo z neho predaných viac ako osem miliónov hudobných nosičov.
Damita Jo (album)

Damita Jo je album speváčky Janet Jackson bol vydaný 30. marca 2004.
Zoznam skladieb.
20 Y.O.

20 Y.O. je deviaty štúdiový album (dvanásty celkovo) od americkej R&amp;B/pop speváčky Janet Jackson, ktorý 20. septembra 2006 vydalo hudobné vydavateľstvo Virgin Records. 
Album debutoval na druhom mieste amerického rebríčka "Billboard" 200 s 297 000 predanými hudobnými nosičmi. Je to jej ôsmy album, ktorý sa dostal do prvej trojky v rebríčku a druhý, ktorý dosiahol druhú priečku. Zároveň je tento jej ôsmym albumom, ktorý získal za svoj predaj platinové ocenenie. Vydavateľstvo EMI zverejnilo informáciu, že z tohto albumu bolo na celom svete do 31. marca 2007 predaných približne 1,2 milióna nosičov. 
7. decembra 2006 tento album získal nomináciu na Grammy v kategórii najlepších albumov súčasného R&amp;B.
Referencie.
Krištáľová noc

Krištáľová noc, označovaný aj ako ríšsky pogrom či novembrový pogrom, bol protižidovský pogrom, ktorý sa odohral v noci z 9. na 10. novembra 1938 v Nemecku, k nemu pripojenému Rakúsku a v Sudetoch.
Zámienkou na vyvolanie pogromu bol atentát Žida Herschela Grynszpana na sekretára nemeckého veľvyslanectva v Paríži Ernsta vom Ratha, ktorý sa navyše odohral po oslave výročia Pivného puča v Mníchove.
Počas pogromu bolo zavraždených 91 Židov. Odhad počtu obetí na životoch dosahuje 400 po započítaní samovrážd a ťažkých ublížení na zdraví s následkom smrti. Po Krištáľovej noci okolo 30 000 Židov internovali v koncentračných táboroch. Krištáľová noc spôsobila zvýšenie exodu židovského obyvateľstva z nacistického Nemecka, ktorý získal prakticky charakter úteku. Pripravila pôdu k masovému zatváraniu Židov do koncentračných táborov. 
Nasledujúci deň sa v mnohých mestách uskutočnili demonštrácie na podporu Národnosocialistickej nemeckej robotníckej strany NSDAP a jej vodcu. Napríklad v Norimbergu sa demonštrácie zúčastnilo 100 000 ľudí. Zvláštny predpis neskôr ustanovil, že na škody spôsobené počas Krištáľovej noci sa nevzťahujú platné poistné zmluvy. Za židovský majetok poškodený jednotkami SA, na ktorý mal z pohľadu Göringa nárok nemecký ľud, boli naopak Židia v Tretej ríši donútení zaplatiť výpalné vo výške 1 miliardy ríšskych mariek, čo predstavovalo približne 10 % príjmov štátnej pokladnice za rok 1938; vražedná akcia a nasledujúce administratívne zásahy (predovšetkým 1. zákon o vylúčení Židov z hospodárskeho života) tak Tretiu ríšu pravdepodobne zachránili pred štátnym bankrotom, ktorý roku 1938 akútne hrozil, a tým aj umožnili Hitlerovi udržať sa pri moci a rozpútať druhú svetovú vojnu.
Svoj posmešný názov získala Krištáľová noc podľa rozbitých výkladov židovských obchodov. Bolo vypálených asi 200 synagóg, vrátane asi päťdesiatich v českom pohraničí na územiach, ktoré boli niekoľko týždňov predtým Mníchovskou dohodou pripojené k Ríši, napríklad v Liberci.
The Swan Bride

The Swan Bride je slovenská rocková skupina. Pochádza zo Žiliny. Zoskupenie vznikalo dlhší čas z iných formácií. Skupina je charakteristická hudobným štýlom príznačným pre dnešnú britskú scénu spolu s kombinovaním rôznych prvkov ako je aj hudba klasická, španielske rytmy a podobne. Ovplyvnení boli viacerými muzikantmi a žánrami: Bright Eyes, Tom Waits, Muse, punk, new wave, hororové filmy.
Macedónci (Slovania)

Macedónci () sú južnoslovanský národ ktorý žije v Severnom Macedónsku, Srbsku, Bulharsku, Albánsku a Grécku.
Pôvod.
V staroveku obývali územie dnešného Macedónska predovšetkým Paióni, národ príbuzný Trákom, preto Gréci nazývali toto územie Paionia. Okrem Paionov tu žili aj Ilýri na východe a malú časť južného územia, okolo moderného mesta Bitola obývali Macedónci. V helenistickej dobe sa väčšina obyvateľstva dnešného Macedónska helenizovalo, začalo rozprávať po grécky. V 6. stor sa tu začínajú usadzovať Slovania, grécke pramene uvádzajú mená slovanských kmeňov ako "Βερεζίτοι" (Vereziti) , "Δραγουβίτοι" (Draguviti) , "Σμόλιανοι" (Smoliani), "Ρίνχινοι" (Rinchini) a "Βελεγιζίτοι" (Velegeziti). Slovania sa s pôvodným helenizovaným obyvateľstvom premiešali a slovanizovali ho. Neskôr sa s týmto obyvateľstvom pomiešali aj bulharské kmene. V stredoveku toto obyvateľstvo nemalo nejakú špecifickú národnú identitu, v osmanskej dobe sa zväčša považovalo za Bulharov, pretože rozprávalo skoro rovnakým jazykom a patrilo pod bulharskú ortodoxnú cirkev. Snahy o vytvorenie macedónskeho etnika začínajú koncom 19. stor., na podnet niektorých miestnych vzdelancov, väčšina obyvateľstva sa však za Macedóncov považuje až od vzniku Juhoslávie, kedy sa územie dnešného Macedónska premenovalo z pôvodnej Vardarskej Banoviny na Macedóniu. 
Osídlenie.
Etnickí slovanskí Macedónci obývajú Severné Macedónsko, avšak na východnej časti sú iba menšina, väčšinu tvoria Albánci, juh, okolo mesta Bitola (arum. Monastir) obývajú Arumuni. Asi 10 000-20 000 Macedóncov obýva Srbsko, kam prišli v 60.-70- rokoch minulého storočia. Autochtónnym obyvateľstvom sú však na západe Albánska, tu tvoria asi 20.000 obyvateľov. Komplikovanejšia situácia je v Bulharsku a Grécku. Keďže Macedónci a Bulhari rozprávajú prakticky jedným jazykom je ťažké vymedziť ich počet v Bulharsku, to sa stáva predmetom sporov medzi Bulharskom a Macedónskom, každá strana sa snaží o čísla ktoré by jej vyhovovali. Skutočný počet je asi okolo 10.000. V Grécku žije asi 100. 000 gréckych Slovanov, v krajoch severná Kastoria (slov. Koštur) a Florina (slov. Lerin). Toto obyvateľstvo sa však považuje za Grékov, aj keď ich jazyk je skoro rovnaký ako bulharčina a macedónčina. Za etnických slovanských "Macedóncov" sa v Grécku považuje asi 10. 000 obyvateľov, ktorí majú aj svoju politickú stranu, "Uranio toxo (Dúha)", ktorá sa snaží o vytvorenie "macedónskej menšiny" v Grécku. Ich program však je často považovaný za extrémistický a často provokatívny, v Grécku sa totiž názov "Macedónci (Makedones)" používa iba na etnické grécke obyvateľstvo Macedónie (severné Grécko), zatiaľ čo slovanskí Macedónci sa nazývajú "Slavomakedones" alebo "Skopiani".
Kultúra.
Tradičná ľudová kultúra Macedóncov bola ovplyvnená mnohými cudzími vplyvmi. Môžeme to vidieť na ľudových krojoch, tancoch či hudbe, ale aj na tradičnej kuchyni. Vo všetkých týchto častiach kultúry môžeme badať silný grécky, turecký a bulharský vplyv, v menšej miere aj maďarský a taliansky. Macedónska ortodoxná cirkev a jej kultúra vychádza z gréckych-byzantských tradícii.
Bradáč (pes)

Bradáč je nemecké plemeno psa. Názov plemena pochádza od charakteristického ochlpenia v oblasti ňucháča. Miniatúrne plemená bradáčov boli vyšľachtené krížením štandardných rás bradáčov s opičím pinčom a pudlom. Psy tohto plemena sa rozdeľujú do troch základných skupín:
Expedícia 14

Expedícia 14 bola štrnásta posádka dlhodobo obývajúca Medzinárodnú vesmírnu stanicu (ISS). Veliteľ Michael Lopez-Alegria a letový inžinier Michail Ťurin štartovali z kozmodrómu Bajkonur 18. septembra 2006 o 4 hodine a 9 minúte UTC na palube Sojuzu TMA-9. Pripojili sa k Thomasovi Reiterovi, ktorý pracoval na ISS od 6. júla 2006 ("Discovery", misie STS-121). V decembri 2006 Thomasa Reitera vystriedala Sunita Williamsová ("Discovery" misia STS-116). 
Priebeh misie.
Štart a prílet k ISS.
Hlavná časť posádky Expedície 14 štartovala spoločne s vesmírnou turistkou Anousheh Ansariovou Sojuzom TMA-9 z kozmodrómu Bajkonur v Kazachstane 18. septembra 2006. Kozmonaut Ťurin, ktorý loď pilotoval, sa bez problémov 20. septembra pripojil k vesmírnej stanici. Novú posádku privítali členovia Expedície 13 Pavel Vinogradov a Jeff Williams a tiež ďalší člen novej expedície nemecký astronaut ESA Thomas Reiter.
Zoznam slnečných cyklov

Toto je zoznam slnečných cyklov (či cyklov zvyšovania a znižovania počtu slnečných škvŕn) sledovaných od roku 1755:
Nový slnečný cyklus podľa definície začína, keď sa v stredných slnečných šírkach (okolo 30° severnej šírky alebo 30° južnej šírky - Spőrerov zákon) vynoria prvé slnečné škvrny. Tieto škvrny majú opačnú magnetickú polaritu, ako škvrny v predchadzajúcom slnečnom cykle.
All for You

All for You je siedmy štúdiový album (desiaty celkom) speváčky Janet Jackson vydaný 24. apríla, 2001 vydavateľstvom Virgin Records.
Discipline (Janet Jackson)

Discipline je desiatym štúdovým albumom (trinástym celkom) speváčky Janet Jackson, ktorý od 22. februára 2008 začalo publikovať hudobné vydavateľstvo Island Records.
Jovsianska hrabina

Jovsianska hrabina je národná prírodná rezervácia, nachádza sa na úpätí Vihorlatských vrchov, na rozhraní pahorkatiny a roviny pri obci Jovsa, v nadmorskej výške 162 Zaberá plochu a je súčasťou chráneného územia CHKO Vihorlat.
NPR je vyhlásená na ochranu prirodzených lesných spoločenstiev s výskytom chránených druhov rastlín, najmä bledule jarnej (Leucojum vernum L.). Je to dubovo-hrabový les na južných svahoch sopečného pohoria. NPR je zriadená na vedecké a osvetovo-výchovné účely.
Okrajom rezervácie preteká potok Myslina. Územie je známe výskytom bledule jarnej karpatskej (Leucojum vernum ssp. carpaticum). Bleduľa sa vyskytuje aj v priľahlých lúčnych spoločenstvách, ktoré sú aspoň čiastočne ovplyvňované vodným režimom potoka. V tejto NPR má najvhodnejšie ekologické podmienky na východnom Slovensku a je tu jej najpočetnejšia populácia.
Porast okolo potoka tvoria jelša lepkavá (Alnus glutinosa), hrab obyčajný (Carpinus betulus), lieska obyčajná (Corylus avellana), slivka trnková (Prunus spinosa), topoľ osikový (Populus tremula), hlohy (Crataegus spp.), vŕba rakyta (Salix caprea).
Good Fancy

Good Fancy je slovenská kapela, založená v apríli 2004. Ešte toho istého roku získava dve významné ocenenia a nahráva prvé dve skladby v profesionálnom hudobnom štúdiu. Vo februári roku 2005 kapela má svoj prvý videoklip ku piesni „Len za tebou“. Po zvyšok roku sa venuje koncertnej činnosti, ďalším súťažiam a nahrávaniu. V roku 2006 prebieha natáčanie druhého klipu („Letokruhy“). Kapela pokračuje v koncertnej činnosti. Good Fancy má na konte rovnomenný debutový album z roku 2011. V rovnakom roku vznikol klip k piesni "Kométa". V januári 2013 natočili singel a videoklip ku piesni "Správa".
Janet. Remixed

janet. Remixed je druhý remixový album (celkovo siedmy) speváčky Janet Jackson vydaný 13. marca 1995.
Demänovská dolina

Demänovská dolina je najznámejšia dolina Nízkych Tatier, dlhá. V strednej časti doliny bola v roku 1929 vyhlásená národná prírodná rezervácia, ktorej územie je dnes súčasťou NAPANTu.
Prírodné podmienky.
Na konci sa dolina rozdeľuje na dve ľadovcové doliny: Repiskú a Širokú, ktoré obopínajú vo svojom strede bočný hrebeň Ostredku. V závere doliny sa nachádza Vrbické pleso. V doline sa nachádza prepojený komplex Demänovských jaskýň, ktoré vznikli krasovatením triasových vápencov. Medzi najvýznamnejšie jaskyne patrí Okno, Demänovská jaskyňa Mieru, Demänovská ľadová jaskyňa, Demänovská jaskyňa Slobody, ľadová Dračia jaskyňa, Beníková jaskyňa a Dvere ale i ďalšie.
Pekelník

Pekelník môže byť:
Pekelník (Malá Fatra)

Pekelník () je vrch Malej Fatry. Nachádza sa v Krivánskej časti pohoria na jej hlavnom hrebeni, približne severne od Turian. Z vrcholu je ďaleký výhľad a prechádza ním Medzinárodná diaľková turistická trasa E3.
Poloha.
Nachádza sa v severnej časti pohoria, v centrálnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie mesta Turany a obce Terchová. Najbližšími vrcholmi v hlavnom hrebeni je východne ležiaci Veľký Kriváň () a na západe sedlom Bublen () oddelené Koniarky (). Severne susedí vrch Kraviarske ().
Opis.
Skalnato-hôľnatý vrch v strednej časti hlavného hrebeňa Krivánskej Fatry je šiestym najvyšším v celom pohorí. Hlavný hrebeň z východného smeru vedie priamo z dominantného Veľkého Kriváňa (), oddeleného plytkým sedlom a cez sedlo Bublen () pokračuje západným smerom na Malý Kriváň (). Poloha v najatraktívnejšej časti pohoria ho radí medzi turisticky obľúbené a hojne navštevované vrchy, čomu napomáha i jednoduchý prístup lanovkou z Vrátnej do neďalekého Snilovského sedla. Celá oblasť je súčasťou Národného parku Malá Fatra. Severné svahy odvodňujú prítoky Varínky, južné svahy odvádzajú vodu potokom Studenec priamo do Váhu.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu , čím bola upresnená dovtedajšia hodnota 
Výhľady.
Skalnato-trávnatý vrchol je bez vyššej vegetácie, preto umožňuje ďaleký výhľad na široké okolie. Východný horizont sčasti zakrýva mohutný Veľký Kriváň, juhozápadný zasa Malý Kriváň. Napriek tomu ponúka Pekelník výhľad na mnohé vrchy Krivánskej Fatry, no zaujímavosťou je, že celá Lúčanská Fatra je zatienená práve juhozápadným susedom. Výborne viditeľné sú však pohoria Vtáčnik, Kremnické vrchy, Veľká Fatra a západná časť Nízkych Tatier. Severnému a západnému horizontu pri vhodných podmienkach dominujú Beskydy; Oravské, Kysucké a Moravsko-sliezske, ktoré dopĺňajú bližšie a nižšie Súľovské vrchy, Javorníky a Kysucká vrchovina.
Ienari Tokugawa

Ienari Tokugawa () bol jedenástym šógunom Tokugawskej dynastie, ktorý zastával úrad od roku 1786 do roku 1837. Bol známy predovšetkým ako pôžitkár, ktorý si vydržiaval hárem 900 žien a bol otcom vyše 55 detí a nezaujímal sa o správu krajiny (vo filmovom seriáli Kjoširo Nemuri, hral ho Raizo Ičikawa, veľa z jeho potomkov, ako žien tak aj mužov, vystupovalo v roliach záporných, zákerných postáv). 
Veľa z Ienariových detí bolo adoptovaných do rôznych domov daimjóv po celom Japonsku a niektoré z nich hrali dôležitú úlohu v neskorších dejinách Bakumacu a v Bošinskej vojne. K najznámejším spomedzi nich patria: Narihiro Hačisuka (han Tokušima), Naritami Macudaira (han Cujama), Narikacu Tokugawa (najprv do Šimizu-Tokugawa, potom do Wakajamy), Narisawa Macudaira (Fukui) a ďalší.
Udalosti počas "bakufu" Ienariho.
Zničenie cisárskeho paláca ohňom bolo považované za zlé znamenie. V opise udalostí toho roku Holandský "Opperhoofd" (hlavný zástupca) Východoindickej holandskej spoločnosti (VOC – Vereenigde Oostindische Compagnie) v Dedžime poznamenal vo svojej oficiálnej správe, že "ľudia to považujú za veľké nebeský znamenie." 
Jeho pôsobenie na čele hlavy štátu bolo známe ako éra radovánok, výstrednosti a korupcie, ktoré ešte viac zhoršil katastrofálny hladomor "Tenpo" v rokoch 1832 až 1837, počas ktorého zahynuli tisíce ľudí.
Éry "bakufu" Ienariho.
Roky, v ktorých bol Ienari šógunom sú špecificky identifikované viac ako jedným názvom éry alebo "nengó".
Iejoši Tokugawa

Iejoši Tokugawa (jap.: 徳川 家慶, "Tokugawa Iejoši") bol dvanástym šógunom Tokugawskej dynastie, ktorý zastával úrad od roku 1837 do roku 1853. Bol druhým synom šóguna Ienariho Tokugawu, počas ktorého vlády sa pod vedením šogúnovho poradcu Tadakuniho Mizuna uskutočnili Reformy Tenpo.
Iejoši bol prekvapený, úplne nepripravený a neschopný činu po príjazde lodí kapitána Matthewa Perryho do Tokijského zálivu. 
Možno zo šoku, alebo z iných príčin šógun Iejoši krátko na to ochorel a za krátky čas zomrel.
V kultúre.
Iejoši Tokugawa je vedľajšia postava v muzikáli Stephena Sondheima "Pacific Overtures", v ktorom je zavraždený svojou matkou, ktorá na to použila otrávený chryzantémový čaj.
Je tiež vedľajšou postavou v prvých dvoch dieloch Kjoširo Nemuri natočených pre TV, kde so zahral Masakazu Tamura.
Éry "bakufu" Iejošiho.
Roky, v ktorých bol Iejoši šógunom sú špecificky identifikované viac ako jedným názvom éry alebo "nengó".
Ján Korvín

Ján Korvín (* 2. apríl 1473, Budín, Uhorsko – † 12. október 1504, Krapina, Chorvátsko) bol nemanželský syn kráľa Mateja. Keďže aj tretie Matejovo manželstvo bolo bezdetné, uznal Jána za svojho syna. Matej vyvíjal veľké úsilie, aby ho ešte za svojho života urobil kráľom. Myslel akiste na výbojmi získané rakúske a české územia. No zomrel skôr, ako mohol svoje zámery uskutočniť. Keď osemnásťročný Ján osirel, Štefan Zápoľský a Tomáš Bakóc ho intrigami pozbavili všetkých možností a vylúčili ho ako uchádzača o trón.
Osoba Jána Korvína sa v 19. storočí stala objektom romantických štylizácií.
Monsters In Your Drawers

Monsters In Your Drawers je debutové EP žilinskej indie rockovej skupiny The Swan Bride.
Národný park Phong Nha-Kẻ Bàng

Národný park Phong Nha-Kẻ Bàng (vietnamsky: "Vườn quốc gia Phong Nha-Kẻ Bàng", anglicky: "Phong Nha-Ke Bang National Park") je národný park nachádzajúci sa vo Vietname. Vďaka jeho jedinečnosti bol v roku 2003 zaradený medzi Lokality svetového prírodného dedičstva UNESCO. Nachádza sa v nej jedno z dvoch najdlhších krasových území so stovkami jaskýň a grot.
Územie sa skladá z mnohých jaskýň a grot, ale iba 20 z nich na úseku boli preskúmané vietnamskými a britskými vedcami, z ktorých 17 sa nachádza na území Phong Nha a 3 na území Ke Bang. Meno národného parku pozostáva z názvu najkrajšej jaskyne Phong Nha, v ktorej sa nachádzajú najkrajšie skalové útvary, a lesa Ke Bang.
Táto plošina je pravdepodobne najkrajší a najtypickejší príklad krasového komplexu v juhovýchodnej Ázii.
Fernando Hierro

Fernando Ruiz Hierro (* 23. marec 1968, Vélez-Málaga) je bývalý španielsky futbalista. Najvýraznejšiu časť svojej kariéry odohral za Real Madrid a Španielsko, za ktoré hrával ako stredný obranca, niekedy defenzívny stredopoliar. Počas vrcholu svojej kariéry bol Hierro známy schopnosťou kombinovať solídnu obranu s presnými prihrávkami.
Tribún ľudu

Tribún ľudu bol plebejský úradník v starovekom Ríme, ktorý chránil záujmy plebejcov.
Po vzniku rímskej republiky v roku 509 pred Kr. ovládali politický život v Ríme predovšetkým patricijovia. Široké ľudové vrstvy (plebejci) nemali prístup k politickým orgánom. V roku 494 pred Kr. sa plebejci, ktorí predstavovali väčšinu v rímskom štáte a tvorili hlavnú silu v rímskom vojsku, vysťahovali na Svätú horu a odmietali bojovať, pokiaľ im patriciovia nepovolili zriadiť si samostatný úrad tribúnov ľudu. Tento úrad mohli zastávať len občania z plebejských rodín. Tribúnov ľudu volili na plebejskom sneme (contio plebis). Údaje o počtoch tribúnov sa líšia (volili ich dvoch, piatich alebo desiatich).
Tribúni ľudu chránili záujmy plebejcov voči patricijským úradníkom, preto mali právo veta (z lat. "veto" = zakazujem). Mohli zrušiť alebo zastaviť rozhodnutie ktoréhokoľvek rímskeho úradníka alebo inej inštitúcie (napr. aj voľby, uznesenia iných snemov), pokiaľ poškodzovali alebo ohrozovali záujmy plebejcov. Dom tribúna ľudu mal právo azylu, takže ktokoľvek sa mohol uchýliť do jeho domu a nemohol byť trestne stíhaný. Preto musel byť dom plebejských tribúnov otvorený 24 hodín denne. Plebejskí tribúni sa nesmeli vzdialiť z Ríma na viac ako 24 hodín. Tribúni ľudu boli osobne nedotknuteľní (lat. "sacrosancti"), takže ktokoľvek zabil tribúna ľudu, musel byť potrestaný smrťou (prepadol pomste podsvetných bohov).
Tribúni ľudu zvolávali a riadili plebejské snemy, navrhovali zákony, mali právo zúčastňovať sa na zasadnutiach senátu.
Úrad tribúnov ľudu mal od počiatku veľký význam v politickom živote Ríma. Najznámejšími tribúnmi ľudu v dejinách boli bratia Gracchovci (Tiberius v r. 133, Gaius v r. 123 a 122 pred Kr.), ktorí sa snažili riešiť ťažké problémy rímskych občanov – bezzemkov. L. Cornelius Sulla svojim zmenami v rímskej ústave značne obmedzil moc tribúnov ľudu, stratili právo veta, nesmeli sa zúčastňovať zasadnutí senátu – museli len čakať na jeho rozhodnutie, ktoré potom oznámili plebejcom. Po Sullovej smrti bolo postavenie tribúnov ľudu opäť obnovené. Tento úrad sa stal v poslednom období existencie rímskej republiky taký významný, že mnohí patriciovia sa dali adoptovať do plebejských rodín, aby mohli zastávať tribunát ("transitio ad plebem" – prechod k ľudu). Najznámejším bol Publius Clodius Pulcher.
Pri formovaní rímskeho cisárstva sa úrad tribúnov ľudu stal jedným z hlavných úradov, ktorí si dávali udeľovať rímski cisári (mal im zabezpečiť osobnú nedotknuteľnosť, mohli zvolávať ľudové zhromaždenia a presadzovať na nich zákony) každoročne a podľa toho je možné datovať mnohé udalosti.
Šugo

Slovu šugo (守護) môžeme rozumieť ako pojmu protektor, ochranca, hajtman. Boli to provinční vládci spájaní so Kamakurým šógunátom v deväťdesiatych rokoch 11. storočia a dôležitá časť administratívy (bakufu) v priebehu trvania vojny Ónin (1467-1477). Mnoho starších rodov šugo bolo bojmi vo vojne Ónin oslabených a vytlačených alebo zničených v priebehu obdobia Sengoku. V období Kamakura boli šugo silne závislí na vôli bakufu. Bojovali s rebelmi a dohliadali na aktivity provinčných vojenských správcov (džitó). V období Muromači mali šugo na starosti rozsiahle územia provincií. Termín šugo je možné nájsť v záznamoch do roku 1560 v niekoľkých provinciách (napr. Sacuma).
Branislav Bačík

Ing. Branislav Bačík (* 10. január 1969) je slovenský politik, člen SMERu - sociálnej demokracie.
Národná rada.
Branislav Bačík nebol zvolený v parlamentných voľbách v roku 2006 ako kandidát SMERu za poslanca Národnej rady Slovenskej republiky, no nastúpil ako náhradník na neuplatňovaný mandát poslanca Jozefa Bučeka od 20. júla 2006. Bol členom výboru NR SR pre verejnú správu a regionálny rozvoj.
Joulovo teplo

Joulovo teplo je teplo, ktoré vzniká v elektrickom vodiči prechodom elektrického prúdu. Ide o priamu premenu elektrickej energie na vnútornú energiu.
Zahrievanie vodiča sa dá vysvetliť predávaním časti kinetickej energie častíc spôsobujúcich elektrický prúd (najčastejšie elektrónov) časticiam, ktoré sa elektrického prúdu nezúčastňujú (najčastejšie kladné ióny v pevných pozíciách). Tým sa zvyšuje tepelný pohyb týchto častíc a vodič sa zahrieva.
Veľkosť Joulovho tepla "Q" vznikajúceho vo vodiči, ktorým prechádza elektrický prúd po dobu "t" a na ktorého koncoch je napätie "U", sa vypočíta:
Ak je známy odpor "R" vodiča, potom možno Joulovo teplo vypočítať:
alebo
Základnou jednotkou Joulovho tepla je joule.
Joulovo teplo sa využíva v tepelných spotrebičoch, inde skôr spôsobuje problém, pretože spôsobuje straty elektrickej energie zahrievaním vodičov a jednotlivé elektrické a elektronické zariadenia musia byť dimenzované aj na teplo vznikajúce prechodom elektrického prúdu. Niektoré elektrické a elektronické súčiastky sa musia chladiť, aby sa prebytočné teplo odviedlo ako stratové.
Kalorimetria

Kalorimetria je časť termiky, ktorá sa zaoberá meraním tepla.
Meracie prístroje.
Na meranie tepla sa používa kalorimeter, čo je v princípe tepelne izolovaná nádoba. Pre rôzne účely existujú rôzne druhy kalorimetrov.
Napr. elektrický kalorimeter sa skladá z tepelne izolovanej nádoby, v ktorej je teplomer, zdroj tepla (nahrievacia špirála) a miešadlo (pri miešaní kvapaliny je lepšie vyrovnanie teplôt). Prechodom elektrického prúdu špirálou dôjde k jej zahriatiu a týmto teplom sa zvýši teplota kvapaliny v kalorimetri. Vzhľadom na to, že množstvo tepla vzniknutého v špirále je závislé od elektrického prúdu a napätia, je týmto spôsobom možné merať teplo prijaté kvapalinou o danej hmotnosti.
Pre určenie tepelnej kapacity telesa pevného skupenstva sa hodí zmiešavací kalorimeter, čo je tepelne izolovaná nádoba s miešadlom a teplomerom. Do kalorimetra sa umiestni kvapalina o známej tepelnej kapacite formula_1 a teplote formula_2. Do tejto kvapaliny sa potom ponorí teleso z pevnej látky o teplote formula_3, ktorá je vyššia než teplota kvapaliny. Medzi kvapalinou a telesom prebehne tepelná výmena a po vytvorení tepelnej rovnováhy bude mať sústava teplotu formula_4.
Po vytvorení tepelnej rovnováhy odovzdá pevné teleso teplo formula_5 a kvapalina prijme teplo formula_6. Pretože je kalorimeter tepelne izolovaná sústava, bude platiť formula_7, odkiaľ pre tepelnú kapacitu pevného telesa dostaneme
Tento vzťah je možné považovať za iný zápis kalorimetrickej rovnice.
Mark Lanegan

Mark William Lanegan (* 25. november 1964, Ellensburg, Washington, USA – † 22. február 2022) bol americký hudobník. Bol známy ako sólový umelec ale aj z jeho pôsobenia v grungeovej skupine Screaming Trees v 90. rokoch. Spolupracoval tiež so skupinou Queens of the Stone Age.
Tepelná rovnováha

Tepelná rovnováha, alebo inak stav termodynamickej rovnováhy, izolovanej fyzikálnej sústavy nastáva vtedy, keď sú v sústave všetky jej makroskopické vlastnosti nemenné.
Implicitne sa dá povedať, že stav termodynamickej rovnováhy:
V praxi to znamená, že v rámci uzatvorenej sústavy (neprebieha žiadna výmena medzi sústavou a jej okolím) sú teploty vyrovnané, čiže žiadna časť (teleso) v sústave nemá vyššiu alebo nižšiu teplotu ako iná časť (teleso) v sústave. Neprebieha teda tepelná výmena medzi žiadnymi časťami sústavy a v rámci sústavy je teplota homogénne konštantná.
Môže byť kľúčové si uvedomiť, že systém sa samovoľne nevie zo stavu TD rovnováhy dostať.
Chránené vtáčie územie Strážovské vrchy

Chránené vtáčie územie Strážovské vrchy je chránené vtáčie územie, ktoré sa nachádza v Strážovských vrchoch. Jeho výmera je .
Predmet ochrany.
Pravidelne tu hniezdi viac ako 1% národnej populácie druhov:
Strange in Stereo

Strange in Stereo je tretí radový album nórskej metalovej skupiny In the Woods… Pôvodne vyšiel v roku 1999 vo formáte CD v Misanthropy Records. V roku 2003 vydalo vydavateľstvo Candlelight Records reedíciu. V roku 2013 vyšla vo vydavateľstve Back On Black vinylová verzia (2xLP).
Charakteristika.
Album je odlišný aj od debutu "HEart of the Ages" aj od albumu "Omnio", Doom-metal. com píše: „Hudba, ktorú Nóri In the Woods... hrajú na tomto albume nie je ľahko definovateľná.“ &lt;br&gt; Podľa Allmusic na tomto albume: „Použili mnoho z taktiky ktorú objavili na Omnio, ako zakomponovanie sláčikového kvarteta bok po boku so zvyškom skupiny, In the Woods sa ešte viac uvoľnili v inštrumentácii: citary, gongy, drum loops a programovanie klávesov, tak ako pedal steel guitar boli včlenené do ich zvuku (štýlu). Papierovo to znie hrozne, vypracované je to lákavé a intenzívne.“&lt;br&gt;Stránka Avant-garde Metal chrakterizuje tento album: „"Strange in Stereo" je metal usadený na križovatke populárnej hudby, nie celkom metal, nie celkom rock, zastáva miesto v temnej šedej zóne niekde medzitým.“ &lt;br&gt;Allmusic: „je nevyhnutný pre všetkých ktorých zaujíma temná stránka európskeho rocku...“
Komentár Jana Transita.
Jan Transit sa vyjadril, že nechceli nahrať druhý diel "Omnia". Na tomto albume má menšiu rolu speváčka Synne Soprana, pretože v dobe nahrávania albumu navštevovala prípravné kurzy na univerzitu. Približne na 70-80% je autorom hudby gitarista Chris. Skupina sa rozhodla vynechať klávesy a zahrať všetky pôsobivé časti pomocou gitarových efektov.
Je experimentálnejším a podľa Jana ide o najsmutnejší album In the Woods…
Prosiecka dolina

Prosiecka dolina je krasová dolina nachádzajúca sa v Chočských vrchoch, ktoré pretína od severu na juh. Jej celková dĺžka je . Začína na horských lúkach Svoradu a vyúsťuje v blízkosti podhorskej obce Prosiek. Zároveň je súčasťou rovnomennej národnej prírodnej rezervácie.
Geologické podmienky.
Z geologického hľadiska ide o krasovú kaňonovitú dolinu potoka Prosiečanka. Dolina je tvorená vápencami a dolomitmi podobne ako celé Chočské vrchy. Erózna činnosť Prosiečanky vymodelovala typický krasový vzhľad doliny, ktorý sa sa prejavuje početnými skalnými bralami a vežami tvorenými z odolnejších vápencov. Typickým vonkajším krasovým znakom sú aj početné tiesňavy najmä na začiatku a v závere doliny.
V doline sa nachádza niekoľko vyvieračiek a ponorov (najmä na Svorade). Súvrstvia vápencov a dolomitov vytvárajú ideálne podmienky pre vznik jaskýň, z ktorých je najznámejšia Prosiecka jaskyňa.
Rastlinstvo.
Flóra Prosieckej doliny je typická pre vápencové podložie. Z hľadiska vegetácie patrí do bukovej oblasti s početnými bukovými lesmi a jedľovými bučinami. Členitý reliéf v kombinácii so silným zahĺbením a častými inverziami spôsobili udržanie sa chladnomilných až alpínskych druhov rastlín ako reliktných spoločenstiev. Príkladom je výskyt plesnivca alpínskeho. Tento jav sa nazýva inverzia rastlín.
Bol tu zaznamenaný najnižší výskyt veroniky kríčkovitej ("Veronica fruticans") na Slovensku vo výške kolo 700 m n. m..
Turistika.
Prosiecka dolina býva považovaná za najkrajšiu dolinu najmä pre krasové útvary a pestrosť rastlín. Čitatelia časopisu Krásy Slovenska ju označili za najkrajšiu dolinu. Medzi najväčšie lákadlá patrí vodopád v závere doliny ku ktorému sa dá dostať z rázcestia Vidová a rebríky vedúce po skalách v tiesňavách.
Dolinou vedie náučný chodník, na ktorom sú inštalované početné informačné tabule popisujúce jej charakteristiky. Chodník začína v obci Prosiek a vedie po "modrej značke" naprieč celou dolinou. Pod bralom Kubín vybočuje k rebríkom smerom na lúky Svoradu, kde možno ďalej pokračovať po:
"Zelený chodník možno použiť ako alternatívnu cestu z Liptovskej kotliny (Liptovskej Anny) cez Svorad do Kvačianskej doliny."
Gaizka Mendieta

Gaizka Mendieta Zabala (* 27. marec 1974, Bilbao) je bývalý španielsky profesionálny futbalový hráč baskického pôvodu. Za reprezentáciu odohral 38 zápasoch, v ktorých strelil 8 gólov. Reprezentoval Španielsko na Olympijských hrách v roku 1996, Eure 2000 a na Majstrovstvách sveta 2002.
Stan Laurel

Stan Laurel (narodený ako Arthur Stanley Jefferson; * 16. jún 1890, Ulverston, Spojené kráľovstvo – † 23. február 1965, Santa Monica, Kalifornia, USA), bol anglický komik, herec, scenárista a režisér. 
Je známy hlavne ako jeden z dvojice Laurel a Hardy, ktorých kariéra začínala v dobe nemých filmov na začiatku 20. storočia a skončila po 2. svetovej vojne.
V roku 1961 dostal Oscara za celoživotné dielo.
Pozri aj.
Oliver Hardy
Teddy Sheringham

Edward Paul "Teddy" Sheringham MBE (* 2. apríl 1966, Londýn, Spojené kráľovstvo) je bývalý anglický profesionálny futbalista, ktorý naposledy hrával za klub Colchester United. 
Hrával na pozícii útočníka a počas svojej kariéry dosiahol viacero úspechov na klubovej úrovni, hlavne 'The Treble' s Manchestrom United. Sheringham tiež reprezentoval Anglicko na medzinárodnej úrovni. 
V sezóne 199293 bol najlepším strelcom FA Premier League.
Kevin Costner

Kevin Michael Costner (* 18. január 1955, Lynwood, Kalifornia, USA) je americký herec, režisér a producent. Jeden z jeho najúspešnejších filmov je Tanec s vlkmi (1990), ktorý vyhral sedem Oscarov (vrátane kategórie Najlepší film a Najlepší režisér). Má svoju hviezdu na Hollywoodskom chodníku slávy.
Kľak (vrch vo Veľkej Fatre)

Kľak () je najvyšším vrchom podcelku Lysec a celej turčianskej vetvy hlavného veľkofatranského hrebeňa. Z vrcholu je krásny kruhový rozhľad. Leží v ochrannom pásme Národného parku Veľká Fatra.
Poloha.
Nachádza sa v severozápadnej časti Veľkej Fatry, v geomorfologickom podcelku Lysec. Vrcholom vedie hranica medzi okresmi Martin a Ružomberok a stretávajú sa tu katastrálne územia obcí Sklabinský Podzámok, Podhradie a Ľubochňa. Vrcholom vedie Veľkofatranská magistrála a Kľak je významná križovatka značených turistických chodníkov.
Výhľady.
Kľak je obľúbeným cieľom turistov, poskytujúci ďaleké výhľady. Vďaka značnej nadmorskej výške a pozícii na okraji Veľkej Fatry, poskytuje výhľad na mnohé veľkofatranské vrcholy, Malú Fatru, Chočské vrchy, Západné Tatry, no pri vhodných podmienkach aj časť Nízkych Tatier a Moravsko-sliezskych Beskýd.
Jarabiná

Jarabiná () je zalesnený vrch v hlavnom hrebeni Veľkej Fatry. Leží na trase Veľkofatranskej magistrály, približne juhovýchodne od Martina. Zasahuje do Národného parku Veľká Fatra a južné svahy vrchu patria do NPR Madačov. 
Poloha.
Nachádza sa v turčianskej vetve hlavného hrebeňa, severne od centrálnej časti Veľkej Fatry, v geomorfologickom podcelku Lysec. Leží na hranici okresov Martin a Ružomberok a zasahuje na katastrálne územie obcí Turčianske Jaseno, Sklabinský Podzámok a Ľubochňa. Na úpätie Jarabinej dosahuje na juhozápade Hornojasenská dolina, na severozápade Kantorská dolina a východne vedie severojužným smerom mohutná Ľubochnianska dolina. 
Popis.
Jarabiná je súčasťou hlavného hrebeňa, ktorý vedie severojužným smerom od Ľubochnianskeho sedla na Ploskú. Z jeho masívu vybieha severovýchodným smerom rázsocha, zakončená pahorkom Čepeľová (), západným smerom vybieha bočný hrebeň s vrchmi Kečka (), Končitý vrch () a Tisové (). Susednými vrchmi v hlavnom hrebeni sú Vyšná Lipová () na severe a Malý Lysec () na juhu. Juhozápadnú časť odvodňuje potok Vôdky cez Beliansky potok do rieky Turiec, severozápadnú časť vrchu odvodňuje do Váhu Kantorský potok a východné svahy, klesajúce do Ľubochnianskej doliny odvádzajú vodu do Ľubochnianky. Časť vrcholu má formu horskej lúky, zvyšok masívu má lesný porast.
Výhľady.
Poloha vrchu a čiastočne hôľnatý vrchol umožňujú obmedzený, no zaujímavý výhľad. Horizontu dominujú najmä vrcholy severnej časti Veľkej Fatry, no pri priaznivom počasí je možné pozorovať takmer celý hrebeň Malej Fatry, časť Oravskej Magury, no tiež Babiu horu, Veľký Choč a nezriedka ponad Strečniansky priesmyk aj Lysú horu, Smrk a Kněhyně v Moravsko-sliezskych Beskydách.
Lysec (vrch vo Veľkej Fatre)

Lysec () je výrazný vrch v centrálnej časti Veľkej Fatry. Nachádza sa približne juhovýchodne od Martina. Severné svahy vrchu patria do NPR Lysec. 
Poloha.
Nachádza sa v západnej polovici centrálnej časti Veľkej Fatry, v geomorfologickom podcelku Lysec. Leží v okrese Martin a zasahuje na katastrálne územie obcí Belá-Dulice a Turčianske Jaseno. Nachádza sa západne od turčianskej vetvy hlavného hrebeňa, medzi Belianskou a Jasenskou dolinou. Vrcholom vedie hranica Národného parku Veľká Fatra (do ktorého patrí južná časť masívu), severná a východná časť patrí do rovnomennej NPR. 
Popis.
Lysec je súčasťou mohutného bočného hrebeňa, ktorý vybieha západným smerom z turčianskej vetvy hlavného hrebeňa v masíve Malého Lysca (). Severné svahy padajú do Hornojasenskej doliny, ktorým tečie potok Vôdky, odvodňujúci túto časť Lysca. Južným smerom je mohutná Belianska dolina s Belianskym potokom, odvodňujúcim južné svahy vrchu do rieky Turiec. Severne leží Končitý vrch, východne v hlavnom hrebeni Jarabiná a Malý Lysec a južnému horizontu dominuje mohutný Borišov (). Južne orientovaná časť vrcholového hrebeňa má formu lúk, pokým severné svahy majú súvislý lesný porast.
Výhľady.
Poloha vrchu na okraji pohoria a značná nadmorská výška s čiastočne hôľnatým vrcholom sľubujú výborný výhľad. Okrem vrcholov Veľkej Fatry a Turčianskej kotliny je dobre viditeľná celá Malá Fatra a časť pohoria Žiar. Pri priaznivých podmienkach je možné pozorovať časť Vtáčnika, Strážovských vrchov, Nízkych a Vysokých Tatier či Veľký Choč a ponad Strečniansky priesmyk aj Lysú horu.
Krížna (vrch vo Veľkej Fatre)

Krížna () je po Ostredku a Frčkove tretí najvyšší vrch Veľkej Fatry. Leží v podcelku Hôľna Fatra, v hlavnom hrebeni a na vrchole stojí vojenský objekt spojovej služby s vysielačmi. Z vrcholu Krížnej je kruhový výhľad. 
Poloha.
Nachádza sa v južnej časti Veľkej Fatry, v geomorfologickom podcelku Hôľna Fatra. Na vrchole sa stretávajú hranice okresov Martin, Ružomberok a Banská Bystrica a katastrálne územia obcí Blatnica, Liptovské Revúce a Turecká. Vrcholom vedie Cesta hrdinov SNP, na ktorú sa tu pripája Veľkofatranská magistrála, čím je Krížna významnou križovatkou značených turistických chodníkov. Raritou je, že sa tu križujú tri červené turistické značky. Vrch patrí do Národného parku Veľká Fatra.
Výhľady.
Krížna je obľúbeným cieľom turistov, poskytujúci ďaleké výhľady. Vďaka značnej nadmorskej výške a pozícii v strede Slovenska, poskytuje výhľad na mnohé okolité pohoria. Mimo veľkofatranských vrcholov vidieť Malú Fatru, Chočské vrchy, Západné Tatry, Nízke Tatry, Poľanu, Štiavnické vrchy a Vtáčnik.
Geológia.
Vrchol Krížnej budujú sliene mraznického súvrstvia fatrika. Fatrikum, synonymne označované ako krížňanský príkrov je pomenované práve podľa vrchu Krížna.
Gigi D’Agostino

Gigi D'Agostino, vlastným menom Luigino Celestino Di Agostino (nar. 17. december 1967) je taliansky hudobný producent a DJ. 
Hudbe sa venuje od roku 1986, jeho materským klubom je Woodstock v Turíne, ale možno ho zastihnúť pri produkciách po celom Taliansku, Španielsku, Francúzsku, Švajčiarsku, Nemecku aj Anglicku. Na začiatku jeho kariéry sa stali hitmi mixy "Elekro Message, Fly, Gigi's Violin" alebo "Angel's Symphony", ktoré neskôr vyšli na albume "L'Amour Toujours". Prvý medzinárodný úspech mu priniesol singel "Elisir", ktorý v USA vyšiel pod názvom "Your Love". V roku 2000 boli aj na Slovensku populárne megahity "La Passion, Un Giorno Credi, The Riddle" alebo "L'Amour Toujours". Aj keď začiatočné nadšenie z produkcie Gigi D'Agostina podporované predovšetkým komerčnými rádiami a televíznymi stanicami už opadlo, patrí tento taliansky DJ stále k svetovým špičkám tanečnej hudby.
London Calling (skladba)

„London Calling“ je skladba anglickej punkovej skupiny The Clash. Pieseň sa nachádza ako prvá v trackliste rovnomenného albumu "London Calling". Je to politicky nabitá pieseň s reggae basgitarou a punkovou gitarou a spevom.
Pieseň „London Calling“ sa nachádza na 15. mieste zoznamu 500 najlepších skladieb všetkých čias, ktorý v roku 2004 zverejnil časopis "Rolling Stone."
Text.
Text piesene napísal Joe Strummer a Mick Jones. Názov naráža na identifikáciu: "This is London calling", ktoré používala BBC počas druhej svetovej vojny, často pri vysielaní do okupovaných krajín. 
Text poukazuje aj na nukleárnu chybu ("a nuclear error") na Three mile Island, ktorá nastala v roku 1979. 
Verš "London is drowning/And I live by the river" ("Londýn sa potápa/bývam blízko rieky) vychádza z toho, že až záplavy na rieke Temža, keď bola pod vodou väčšina centra Londýna, viedla k výstavbe bariéry proti povodniam. Text tiež poukazuje aj na zúfalú situáciu kapiel v roku 1979 bojujúcich s veľkými pohľadávkami bez manažérov.
Natrix

Natrix, po slovensky užovka, je rod z čeľade užovkovité. Patrí medzi najrozšírenejšie hady v Európe.
Opis.
Majú veľkosť strednú až veľkú ( – ), hlavu zreteľne oddelenú od trupu, pokrytú veľkými symetrickými šupinami. Obľubujú vodnaté a podmáčané miesta. Ich hlavnou potravou sú obojživelníky – mloky a žaby, ryby, niekedy lovia aj drobné cicavce a vtáky. Užovky natrix kladú vajíčka, často na spoločné miesta. Vedia dobre plávať, pri plávaní držia hlavu nad vodou. Farba je hnedá až sivá, s nepravidelnými škvrnkami. Sú veľmi prispôsobivé, neútočné.
Rozšírenie.
Užovky Natrix obývajú Európu, západnú Áziu a severnú Afriku
Systematika recentných taxónov.
rod "Natrix" (užovka):
Staršie sa do rodu "Natrix" zaraďoval aj:
Zhruba do 70./80. rokov 20. storočia sa do rodu "Natrix" zahŕňali aj dnešné rody "Nerodia", "Clonophis", "Regina", "Trimerodytes" a "Xenochrophis".
Zhruba v polovici 20. storočia sa do rodu "Natrix" zahŕňali popri vyššie spomenutých rodoch aj dnešné rody "Amphiesma" v širšom zmysle (=rody "Amphiesma" v užšom zmysle, "Hebius" a "Herpetoreas"), "Tropidonophis" (vrátane bývalého rodu "Macropophis"), "Amphiesmoides", "Fowlea", "Rhabdophis" a "Natriciteres".
Vojensko-priemyselný komplex

Vojensko-priemyselný komplex je prepojenie vojenských síl, zbrojných firiem, politických štruktúr a iných pridružených skupín s mocenskými a komerčnými záujmami. V tejto symbióze zbrojárske firmy zarábajú výrobou zbraní a ich následným predajom vláde a armáde. Pre taký stav sa používa tiež termín war profiteering (doslova "profitovanie z vojny").
V súčasnosti býva najčastejšie používaný v súvislosti so situáciou v USA, armádou USA, vojenskému priemyslu a Kongresu. V minulosti označoval hlavne vo vzťahu k tzv. „železnému trojuholníku“ – tiež prepojenosť týchto zložiek v bývalom Sovietskom zväze.
30. roky.
Americký generálmajor ovenčený najväčším počtom vyznamenaní svojej doby, Smedley Butler, v roku 1935, po 33 rokoch služby v armáde, počas ktorej sa zúčastnil I. svetovej vojny a tiež množstva vojenských akcií a konfliktov v rôznych krajinách sveta, s horkým rozčarovaním priznal:
60. roky.
Termín vojensko – priemyselný komplex bol nič menej prvýkrát použitý americkým prezidentom Dwightem Eisenhowerem, ktorý vo svojom poslednom prejave k národu na konci volebného obdobia 17. januára 1961 varoval:
90. roky.
V kanadskom dokumente The Corporation, netočenom tesne pred americkou inváziou do Iraku v marci 2003, jedna z postav, obchodník s komoditami Carlton Brown, povedal:
Sučasnosť.
Najčastejším súčasným príkladom spojenia vojensko – priemyselného komplexu sa uvádza americká vojna v Iraku, vedená bývalým ropným magnátom a bývalým prezidentom Spojených štátov amerických George W. Bushom, bývalm ministrom obrany Donaldom Rumsfeldom, neokonzervatívnym expertom na vojenskú činnosť, bývalým viceprezidentom Dickom Cheneym, kontroverzným bývalým riaditeľom priemyslového gigantu Halliburton a ďalšími ľuďmi, pracujúcimi v minulosti pre ropný priemysel.Doležitou súčasťou je aj vplyv médii, ktoré sú dokazateľne častou príčinou šírenia propagandy, vedome či naopak.Bakalárska práca Republikánsky kongresman a kandidat na prezidenta, Ron Paul, povedal v priamom prenose zo snemovne:
Spomínaný býva nedávny prípad Gordona Richarda Englanda, bývalého riaditeľa Lockheed Martin, najväčšej zbrojnej firmy sveta, prvým námestkom ministra vnútra 4. januára 2006.
Vudu

Vudu (iné názvy: vúdú, voodoo) je nejednoznačné označenie pre skupinu náboženských kultov, ktoré vychádzajú zo spoločných koreňov v západnej Afrike. Tam (na území štátov Benin a Togo) sa dodnes praktizuje prastaré náboženstvo "vodun" (fr. "vodoun"), spočívajúce v uctievaní predkov a nebeských božstiev. Termínom "vudu" (fr. "voudou") sa označuje náboženský kult rozšírený na Haiti a v Dominikánskej republike.
Ku kultu voodoo sa viaže celý rad zľudovených mýtov a povier (napríklad o prepichovaní bábik), ktoré vznikli predovšetkým na základe pokriveného spodobovania tohto náboženstva ako akéhosi “kultu zla a čiernej mágie“ v hororových filmoch.
Slovo “voodoo“ označuje aj kreolské rituály a bylinkové liečiteľstvo v americkom meste New Orleans, z ktorých sa spravidla vytratila pôvodná polyteistická náboženská tradícia.